دێنیس زاکاریا
دێنیس لێمی زاکاریا لاکۆ لادۆ (لەدایکبووی ٢٠ی تشرینی دووەمی ١٩٩٦) یاریزانێکی پیشەگەری تۆپی پێی سویسرییە کە وەک یاریزانی ناوەڕاستی یاریگا یاری دەکات لە خولی پرێمیەرلیگ بۆ یانەی چێڵسی بە خواستن لەیانەی یۆڤانتۆسەوە و ھەڵبژاردەی تۆپی پێی سویسرا.

کاروانی یانە

سێرڤێتێ 
لە جنێڤ، سویسرا لەدایکبووە، لە باوکێکی باشووری سودانی و دایکی کۆنگۆیییە، زاکاریا یەکەم جار دەستی کرد بە یاریکردنی تۆپی پێی بۆ یانەی ناوخۆیی وڵاتەکەی سێرڤێتێ.

یۆنگ بۆیس 
زاکاریا لە حوزەیرانی ٢٠١٥ گواسترایەوە بۆ یانەی یۆنگ بۆیس بە بڕە پارەیەکی ئاماژە پێنەکراو و گرێبەستێکی بۆ ماوەی چوار ساڵ واژوو کرد. لە ١٨ی تەممووزی ٢٠١٥ یەکەمین یاری خۆی لە خولی سوپەری سویسی ئەنجامدا بەرامبەر یانەی زیورخ لە یارییەکدا لە دەرەوەی یاریگای خۆیان کە ١–١ بەرامبەر بوون لە جێگەی ئەلێکساندەر گێرندت ھاتە یاریگاوە لە دوای ٧٩ خولەک.

بۆروسیا میونشنگلادباخ 
لە حوزەیرانی ٢٠١٧، زاکاریا گرێبەستێکی پێنج ساڵەی لەگەڵ بۆروسیا میونشنگلادباخ واژوو کرد. ئەو وەک جێگرەوەی مەحموود داھود گواسترایەوە کە پێش ئەو یانەکەی بە جێھێشت بۆ بۆروسیا دۆرتمۆند. تێچووی گواستنەوە کە درا بە یۆنگ بۆیس بۆ زاکاریا بە ١٠ ملیۆن یۆرۆ ڕاگەیەندرا.
زاکاریا ١١ گۆڵی تۆمارکرد لە ١٢٥ یاری بۆ بۆروسیا میونشنگلادباخ.

یۆڤانتۆس 
لە ٣١ی کانوونی دووەمی ٢٠٢٢، کە شەش مانگ مابوو لە گرێبەستەکەی، زاکاریا یانەکەی بە جێھێشت بۆ یانەی یۆڤانتۆس بە گرێبەستێک بۆ ماوەی چوار ساڵ و نیو، بە بڕی بەھای ٤٫٥ ملیۆن یۆرۆ. لە ٦ی شوبات، زاکاریا لە یەکەمین یاری خۆیدا بۆ یانە ئیتاڵییەکە لە خولەکی ٦١دا گۆڵی تۆمارکرد، یارمەتی تیپەکەی دا بۆ بردنەوە بەرامبەر ھێڵاس ڤێرۆنا ٢–٠.

خواستن بۆ چێڵسی 
لە ١ی ئەیلوولی ٢٠٢٢، زاکاریا بە خواستن ڕۆیشت بۆ خولی پرێمییەرلیگ یانەی چێڵسی تا کۆتایی وەرزی ٢٠٢٢–٢٣ لەگەڵ ھەبوونی بژاردەی گواستنەوەی ھەمیشەیی لە کۆتایی وەرزەکە.

کاروانی نێودەوڵەتی 
زاکاریا بۆ چەندین ئاستی لاوانی ھەڵبژاردەی سویسرا یاری کردووە. دەیتوانی نوێنەرایەتی ھەریەک لە سویسرا، باشووری سودان یان کۆنگۆ بکات لە تیمی یەکەم بەھۆی ئەوەی لە سویسرا لەدایک بووە و باوکی باشووری سودانی و دایکی کۆنگۆیییە.

زاکاریا یەکەمین یاری خۆی بۆ ھەڵبژاردەی یەکەمی سویسرا ئەنجامدا لە یارییەکی دۆستانەدا کە ٢–١ دۆڕان بەرامبەر بەلجیکا لە ٢٨ی ئایاری ٢٠١٦. ئەو بەشێک بوو لە پێکھاتەکە بۆ پاڵەوانێتی ئەورووپا ٢٠١٦. زاکاریا لە تیمی ٢٣ یاریزانی جامی جیھانی فیفا ٢٠١٨ بەشداری کرد.

لە ئایاری ٢٠١٩، زاکاریا لە کۆتایییەکانی خولی نەتەوەکانی ئەورووپا یاری کرد، کە ھەڵبژاردەکەی چوارەم بوو. ناوی لە پێکھاتەی ٢٦ کەسی سویسرا ھەبوو بۆ یۆرۆی ٢٠٢٠. لە ٢ی تەممووزی ٢٠٢١، گۆڵێکی بە ھەڵە لە خۆیان تۆمارکرد لە یاری چارەکی کۆتایی سویسرا بەرامبەر ئیسپانیا، کە بە لێدانی یەکلاکەرەوە دۆڕان.

ئاماری کاروانی وەرزشی

یانە

نێودەوڵەتی

سەرچاوەکان 

یاریزانانی تۆپی پێی دوور لە وڵات لە ئیتالیا
یاریزانانی تۆپی پێی دوور لە وڵات لە ئەڵمانیا
یاریزانانی جامی جیھانیی فیفای ٢٠١٨
یاریزانانی خولی تۆپی پێی ئیتالیا
یاریزانانی یانەی یوڤێنتوس
یاریزانانی ھێڵی ناوەندی تۆپی پێ
یاریزانانی تۆپی پێی سویسی
زیندووان
لەدایکبووانی ١٩٩٦
CS1 German-language sources (de)
یاریزانانی تۆپی پێی دوور لە وڵات لە ئینگلستان
یاریزانانی جامی جیھانیی فیفای ٢٠٢٢